**Sabiedrības iebildumi un priekšlikumi**

|  |  |  |  |  |
| --- | --- | --- | --- | --- |
| **Nr.p.k.** | **Iebilduma / priekšlikuma iesniedzējs** | **Iesniegtā iebilduma / priekšlikuma būtība** | **Ņemts vērā / nav ņemts vērā** | **Pamatojums, ja iebildums / priekšlikums nav ņemts vērā** |
| 1. | Leonīds Krivišs | Būtu jauki, ja darba stāžā ieskaitītu Simtlatnieku programmā pavadīto laiku. Tas būtu ļoti svētīgi. | Ņemts vērā | Kopš 2012.gada 1.janvāra, pamatojoties uz likuma “Par valsts sociālo apdrošināšanu” 6.panta ceturtās daļas 11.punktu pensiju apdrošināšanai ir pakļautas  personas, kuras veic algotos pagaidu sabiedriskos darbus. Attiecīgi kopš 2012.gada 18.jūlija arī likuma “Par valsts pensijām” [9.panta](https://likumi.lv/ta/id/249942#p9) trešās daļas 8.punkts nosaka, ja apdrošināšanas iemaksas izdarītas no valsts pamatbudžeta, apdrošināšanas stāžu veido laiks, kurā persona veic algotus pagaidu sabiedriskos darbus. Saskaņā ar Ministru kabineta 2001.gada 5.jūnija noteikumu Nr.230 “Noteikumi par valsts sociālās apdrošināšanas obligātajām iemaksām no valsts pamatbudžeta un valsts sociālās apdrošināšanas speciālajiem budžetiem” 3.7.punktu pensiju apdrošināšanai no valsts pamatbudžeta tiek veiktas obligātās iemaksas par personām, kuras veic algotos pagaidu sabiedriskos darbus vai piedalās Nodarbinātības valsts aģentūras organizētajā pasākumā “Darbam nepieciešamo iemaņu attīstība”. Līdz ar to, sākot ar 2012.gada 1.janvāri, algotais pagaidu darbs kādreizējā *“Simtlatnieku”* programmā tiek ņemts vērā, nosakot apdrošināšanas stāžu vecuma pensijai. |
| 2. | Leonīds Krivišs | “*Poverty is the worst form of violence.*” **Mahatma Gandhi** (02.10.1869. – 30.01.1948.) | Nav ņemts vērā. | Nav saprotama priekšlikuma / iebilduma būtība. |